# Konzervacijska biologija

Štrbački buk je u zaštićenom dijelu sliva Une.
Hutovo blato je samo jedan jedan od najvrijednijih bosanskohercegovačkih ugroženih ekosistema.
## Definicija

Konzervacijska biologija je biološka nauka o prirodi biološke raznolikosti i mogućnostima zaštite vrsta, njihovih staništa i biocenoza, odnosno ekosistēmâ od prekomjernog iskorištavanja, prekomjerne stope istrebljenja i rušenja bioloških interakcija.

## Oblast

Rapidan pad broja poznatih bioloških sistema širom svijeta doveo je do situacije da se konzervacijska biologija sve češće naziva *disciplinom s rokom*. Konservacijska bilogija je osobito vezana za ekologiju i genetiku, posebno u istraživanju širenja vrsta i migracija, demografiji, procjeni efektivne veličine populacije, inbridinga i minimalne održivosti populacije rijetkih ili ugroženih vrsta.

Za potpunije razumijevanje konzervacijske ekologije autohtonih biljnih i životinjskih zajednica, neophodno je pomno proučavanje i njihovih politipskih i monotipskih staništa. Poduzimanje konzervacijskih projekata, pored ekološke, održava i genetičku razolikost preostalih resursa, za koje je izvjesno da i u dalekoj biološkoj budućnosti mogu donijeti i određene ekonomske koristi.

## Značaj i uloga

Značaj i uloga konzervacijske biologije se osobito ispoljavaju i u takvom razvoju istraživanja i obrazovanja koji naglašava da gubitak biološke raznolikosti i izumiranje vrsta imaju dugoročan negativan efekat tih imaju održivost prirodnih resursa na dobrobit ljudskog društva. Stručnjaci iz ove oblasti su odgovorni za podizanje opštedruštvene svijesti da čovjek nije neograničeni gospodar prirode i da je njen integralni i nerazdvojivi dio. Zato je neophodan njihov angažman od lokalne zajednice, preko institucijskih sistema obrazovanja, nauke i kulture, do vlada i neprofitnih organizacija i industrije. Oni se financiraju iz istraživačkih projekata, prate katalog svakog ugla Zemlje i njihov odnos prema društvu. Teme su raznovrsne, jer ovo je interdisciplinarna mreža sa profesionalnim lokalnim i međunarodnim savezima u biološkim i društvenim naukama. Posvećeni su istraživanju i objašnjavanju uzročno-posljedičnih veza i odnosa u prirodi i traženju, kako lokalnih, tako i globalnih odgovora na rastuću krizu biodiverziteta, uz holocensko izumiranje vrsta. Organiziraju profesionalne i ostale društvene mreže, u cilju afirmacije moralnog etičkog i naučnog odnosa prema sopstvenoj životnoj okolini. Organizacije i građani odgovaraju na tu krizu očuvanjem biološke raznolikost, prema i akcionim planovima i direktnim istraživanjima, te obrazovnim programima koji se bave problemima na lokalnoj razini, pomažući tako i globalnoj.

Svjesna prošlih grešaka, razvijenija društva sve češće ulažu ogromna sredstva u rekonstrukciju najznačajnijih minulih genskih fondova, životnih oblika i biocenoza.

## Također pogledajte

* Ekologija
* Genetika
* Biogeografija
* Ugrožena vrsta
* Izumiranje

## Reference

## Vanjski linkovi

* Conservation Biology Institute (CBI)
* United Nations Environment Programme - World Conservation Monitoring Centre (UNEP-WCMC)
* Conservation and Research for Endangered Species (CRES) Arhivirano 19. 3. 2018. na Wayback Machine
* The Center for Biodiversity and Conservation - (American Museum of Natural History)
* Conservation Biology autor natuknice u *Stanford Encyclopedia of Philosophy*
* Dictionary of the History of Ideas
* Conservation evidence.com - Free access to conservation studies
* Conservationists Use Triage to Determine which Species to Save and Not; Like battlefield medics, conservationists are being forced to explicitly apply triage to determine which creatures to save and which to let go July 23, 2012, Scientific American.